Dobrý deň, zatiaľ bolo vyjadrené iba podozrenie na zamlčaný potrat. Tým, že sa jedná o chcené tehotenstvo a nemáte žiadne ťažkosti, Vám bolo odporúčané ešte kontrolné USG vyšetrenie. V 5 týždni tehotenstva nemusí byť za istých okolností ešte viditeľná akcia srdca. Podľa posledných USG vyšetrení sa CRL nezväčšuje a teda zárodok nerastie. Ak sa nepotvrdí vitalita embrya v týždni, kedy by mala byť jednoznačne viditeľná, jedná sa o zamlčaný potrat, zárodok odumrel, prestal sa vyvýjať, ale žena nemá žiadne ťažkosti. Od toho je odvodený názov zamlčaný potrat. Postupujte podľa odporúčaní lekárov.